Document ID: 31989R0989

Komisijas Regula (EEK) Nr. 989/89
(1989. gada 17. aprīlis)
par klasifikācijas kritērijiem, kas piemērojami siltajām vējjakām (iekaitot slēpošanas jakas), vējjakām un tamlīdzīgiem KN kodu 6101, 6102, 6201 un 6202 apģērba gabaliem
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopīgo muitas tarifu [1], kurā jaunākie grozījumi izdarīti ar Regulu (EEK) Nr. 20/89 [2], jo īpaši tās 9. pantu,
tā kā, lai nodrošinātu Padomes Regulai (EEK) Nr. 2658/87 pievienotās kombinētās nomenklatūras vienādu piemērošanu attiecībā uz silto vējjaku (ieskaitot slēpošanas jakas), vējjaku un tamlīdzīgu KN kodos 6101, 6102, 6201 un 6202 ietverto apģērba gabalu tarifikāciju, jāprecizē dažas minēto apģērba gabalu īpašības;
tā kā šie apģērba gabali ietilpst apģērbu kategorijā, ko parasti valkā virs citām drēbēm, un tie nodrošina aizsardzību pret laika apstākļiem;
tā kā šādu aizsardzību nevar nodrošināt apģērbs bez piedurknēm vai ar īsām piedurknēm; tāpēc jānorāda, ka siltajām vējjakām, vējjakām un citiem minētajiem apģērba gabaliem jābūt ar garām piedurknēm;
tā kā Nomenklatūras komiteja nav sniegusi savu atzinumu tās priekšsēdētāja noteiktajā laikā,
IR PIEŅĒMUSI ŠO REGULU.
1. pants
Tikai apģērba gabali ar garām piedurknēm klasificējami kā siltās vējjakas (ieskaitot slēpošanas jakas), vējjakas un citi līdzīgi apģērba gabali, uz ko attiecas KN kods 6101, 6102, 6201 un 6202.
2. pants
Šī regula stājas spēkā 21. dienā pēc publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1989. gada 17. aprīlī

Labels: 3
1